b'\n_START_ARTICLE_\nSlano\n_START_SECTION_\nLega naselja\n_START_PARAGRAPH_\nSlano le\xc5\xbei na dnu globokega v celino segajo\xc4\x8dega istoimenskega zaliva Kolo\xc4\x8depskega kanala v ju\xc5\xbeni Dalmaciji ob cesti Split - Dubrovnik, okoli 37 km SZ od Dubrovnika. Globok zaliv je mo\xc4\x8dno raz\xc4\x8dlenjen. Urejena pristani\xc5\xa1ka obala ob hotelu Admiral omogo\xc4\x8da privez jahtam in jadrnicam. Morje ob privezih dose\xc5\xbee globino tudi do 10 m._NEWLINE_Pristan je dobro zavarovan pred burjo in jugom.\n_START_SECTION_\nZgodovina\n_START_PARAGRAPH_\nPodro\xc4\x8dje, kjer se razprostira dana\xc5\xa1nje naselje Slano, je bilo poseljeno \xc5\xbee v prazgodovini. Prvi naseljenci so bili Iliri, na kar nas opozarjajo najdbe pri arheolo\xc5\xa1kih raziskovanjih, ko so odkrili ilirske gomile na okoli\xc5\xa1kih gri\xc4\x8dih. V antiki so se tu naselili Rimljani. Na Rimljane nas opozarjajo najdbe na gri\xc4\x8du Gradina. Tu so ostanki zidov rimske trdnjave. Na\xc5\xa1li pa so tudi ve\xc4\x8d sarkofagov, ki sedaj stojijo pred fran\xc4\x8di\xc5\xa1kansko cerkvijo v Slanem. Fran\xc4\x8di\xc5\xa1kansko cerkev je bila postaviljena leta 1420. V vaselju stoji \xc5\xa1e cerkev sv. Vlaha, zgrajena 1758. V bli\xc5\xbenjem zaselku Banja stoji manj\xc5\xa1a cerkev postavljena v 13. stoletju._NEWLINE_Slano je bilo v lasti Dubrovni\xc5\xa1ke republike od leta 1399 dalje. Tu je imel sede\xc5\xbe knez, ki je imel svoj dvor. Dvor so koncem 19. stoletja gradbeno preuredili._NEWLINE_Vsako leto se 2. avgusta v Slanem prireja sejem. Doma\xc4\x8dini se ob tej priliki oble\xc4\x8dejo v \xc5\xbeivopisane narodne no\xc5\xa1e in izvajajo starodavni ples Lindo._NEWLINE_Slano je bilo med domovinsko vojno 1991/1992 mo\xc4\x8dno po\xc5\xa1kodovano, te\xc5\xbeke po\xc5\xa1kodbe pa mu je kasneje prizadel \xc5\xa1e potres. Kraj se sedaj, tudi z mednarodno pomo\xc4\x8djo, pospe\xc5\xa1eno obnavlja.\n_START_SECTION_\nGospodarstvo\n_START_PARAGRAPH_\nPrebivalci Slana in okoli\xc5\xa1kih zaselkov se ukvarjajo predvsem s poljedelstvom, pridelavo oliv in tobaka, sadjarstvom, vinogradni\xc5\xa1tvom, nabiranjem rastlin (\xc5\xbeajbelj, pelin, lovor), ribolovom in turizmom.'